Jambatan Kuala Ibai

Jambatan Kuala Ibai merupakan sebuah jambatan yang terletak di Kuala Ibai, Kuala Terengganu, Terengganu.

Jambatan baharu ini pernah dijangka akan menjadi mercu tanda bandar Kuala Terengganu.

Sejarah
Jambatan lama Kuala Ibai tidak dapat menampung pertambahan bilangan kenderaan berikutan saiznya yang sempit dan hanya mempunyai 2 lorong. Jambatan tersebut mempunyai tiang konkrit yang rapat dan ketinggian yang terhad dan seterusnya mengganggu aliran air dan bot-bot yang melalui Sungai Ibai.

Jambatan baharu mula dibina pada 18 Oktober 1995 dan siap sepenuhnya pada 29 Mei 1998. Sepanjang pembinaan, jambatan lama masih digunakan dan kemudiannya dirobohkan selepas jambatan baharu dibuka kepada trafik.

Jambatan yang dibina di bawah peruntukan RMK-6 dan RMK-7 itu mempunyai 4 lorong 2 hala dan laluan pejalan kaki serta ketinggian 6 meter dari aras air ke aras jambatan bagi memudahkan laluan bot di bawah jambatan.

Pemborong menggunakan kaedah 'Balanced Contilever' di mana 2 set 'formwork' direka khas berjalan serentak di kedua-dua hujung bagi mengimbangi struktur tersebut. Dengan ini, gangguan di atas air boleh dikurangkan. Konkrit dijalankan mengikut 'segment' yang dirancang. Terdapat 52 batang cerucuk pada setiap 'pier' utama dan 34 batang cerucuk pada setiap 'pier-pier' yang lain bagi menampung beban jambatan. 'Key-stone wall' digunakan sebagai penahan di kedua-dua jalan tuju bagi memberikan pandangan menarik pada jambatan tersebut.

Pada 2 Mac 1999, DYMM Sultan Mizan Zainal Abidin merasmikan Jambatan Tengku Ampuan Bariah yang kini lebih dikenali dengan nama Jambatan Kuala Ibai.

Tetamu Perasmian
Antara mereka yang hadir ke majlis tersebut selain DYMM Sultan Mizan Zainal Abidin ialah

 DYMM Permaisuri Nur Zahirah (Permaisuri Terengganu)
 YMM Tengku Ampuan Bariah

 YB Dato' Baharuddin bin Ismail (Setiausaha Kerajaan Terengganu)
 YB To' Puan Hajjah Aminah Zaharah 

 YBM Tengku Putera Tengku Awang
 YB Puan Halijah

 YAB Dato' Seri Amar Di Raja Tan Sri Haji Wan Mokhtar bin Wan Hajji Ahmad (Menteri Besar Terengganu)
 YAB Dato' To' Puan Seri Hajah Aishahtun 

 YAM Tengku Sri Bendahara Raja Terangganu
 YAM Tengku Sri Panglima Raja Terangganu 
 YB To' Puan Seri Wan Hibatul Hidayah
 YAM Tengku Sri Temenggung Raja Terangganu 
 YB To' Puan Noor Intan Zurina
 YAM Tengku Sri Raja
 YAM Tengku Hajah Zaharah
 YAM Seri Indera Raja, YDP Jumaah Pangkuan Negeri Merangkap Ketua Istiadat Terangganu
 YAM Tengku Zainah
 YB Dato' Seri S. Samy Vellu (Menteri Kerja Raya Malaysia)

Galeri

Rujukan

Pautan luar

Kuala Ibai